OpenLLM-France/wikimedia huggingface dataset:
# Rigny

«Rigny» té aquests significats:
* Rigny (Indre i Loira), comuna desapareguda al departament d'Indre i Loira (França)
* Rigny-sur-Arroux, municipi al departament de Saona i Loira (regió de Borgonya - Franc Comtat, França)
* Rigny-le-Ferron, municipi al departament de l'Aube (regió de Gran Est, França)
* Rigny-la-Nonneuse, municipi al departament de l'Aube (Gran Est)
* Rigny-Saint-Martin, municipi al departament de Mosa (Gran Est)
* Rigny-la-Salle, municipi al departament de Mosa (Gran Est)
* Rigny-sur-Saône, municipi al departament de l'Alt Saona (Borgonya - Franc Comtat)
* Rigny-Ussé, municipi al departament de l'Indre i Loira (regió de Centre – Vall del Loira, França)
# Riu Slave

El riu Slave (literalment en català, Riu de l'Esclau o Riu Esclau; en anglès: Slave River; francès: Rivière des Esclaves) és un riu del Canadà que transcorre des del llac Athabasca, al nord-est de la província d'Alberta, fins a desembocar al Gran Llac de l'Esclau, als Territoris del Nord-oest. El riu té una longitud de 434 km i drena una gran conca de 616.400 km², que seria més gran que països com Ucraïna, Botswana o Madagascar.
Abans que s'estengués el servei de ferrocarril fins a Hay River (Territoris del Nord-oest), el riu Slave era una ruta important per al transport de mercaderies. Els vaixells de fusta locals navegaven pel riu a finals del segle xix. Els ràpids s'estenia al llarg de 26 km. Es van importar tractors d'Alemanya per ajudar el transport de mercaderies al voltant dels ràpids.

## Geografia

El riu forma part del sistema fluvial del riu Mackenzie, ja que és un tram de la seva capçalera més llunyana: el riu Mackenzie (1.738 km), connecta el Gran Llac Slave amb l'oceà Àrtic; el riu Slave, uneix el Gran Llac de l'Esclau amb el llac Athabasca; i el riu Peace (literalment, riu de la Pau), el més llarg dels rius que desemboquen en el llac Athabasca, i la longitud del qual, 1.923 km, inclou la del riu Finlay, la seva capçalera més allunyada i també la del Mackenzie. El sistema fluvial del Mackenzie és el més llarg del Canadà i el segon d'Amèrica del Nord, després del Mississipi.

## Afluents

El seu principal afluent és el riu Peace el qual té una longitud de 1.923 km (si s'inclou el riu Finlay), que, al seu torn, té com a subafluents principals els rius Wabasca, Smoky (402 km) i Finlay (402 km). Entre les seves capçaleres figura també el riu Athabasca (1.231 km), que desemboca en el llac homònim.
El nom del riu Slave fa referència a l'expressió en llengües atabascanas, «Deh Gah Got'ine», utilitzada per designar a un grup dene de les Primeres Nacions, però el nom no té cap relació amb l'esclavitud. Els chipewyan van reemplaçar a altres pobles indígenes de la regió.

## Vegeu també

* Llista dels rius més llargs

## Referències

* ↑ Atlas of Canada. «Rivers in Canada». Arxivat de l'original el 2006-05-20. [Consulta: 1r maig 2007].
* ↑ «Early Artifacts To Be Organized». Leader Post, 17-11-1971, p. 50 [Consulta: 31 maig 2012]. «The 12,000 items would go on display in the proposed $300,000 building while larger exhibits such as the early freight ship the Radium King, and ancient German tractors used to portage ships around the dangerous 16 miles of rapids of the Slave River, would be displayed outside.»
* ↑ Slave River. (2006). In Encyclopædia Britannica. Retrieved September 12, 2006, from Encyclopædia Britannica Premium Service
# Riu Nagar

«Riu Nagar» té aquests significats:
* Riu Nagar (Índia), a Bihar i Bengala Occidental.
* Riu Nagar (Bangladesh)
# Riu Nabesna

El riu Nabesna (en anglès Nabesna River) és un afluent del riu Tanana. Té una llargada de 117 km i discurre íntegrament per Alaska, Estats Units. Les seves fonts es troben a la glacera Nabesna, a la Serralada d'Alaska, i discorre cap al nord-nord-est, vers el Parc i Reserva Nacional Wrangell-Sant Elies, per unir-se al riu Chisana prop de Northway Junction. La unió dels dos riu forma el riu Tanana.

## Navegació

El riu Nabesna flueix ràpidament en la seva part inicial, superant una profunda vall que s'obre a una ampla plana. A poc a poc el riu s'endinsa al Tetlin National Wildlife Refuge, una regió plena de pantans, turons, llacs i boscos d'avets i bedolls.
És un bon riu per ser navegat amb ràfting, caiac o canoa i és classificat de Classe I (fàcil) a classe II (mitjà) en l'escala internacional de dificultat dels rius. El corrent és ràpid en els primers 65 km del riu i lent des d'allà fins a la desembocadura. La fosa de la glacera pot provocar un sobtat augment del cabal en determinades hores de dies calorosos.

## Pesca

El Nabesna és un indret popular de pesca a Alaska. Les principals espècies són: la truita arc de Sant Martí, el salmó reial, el salmó vermell i el salmó platejat.

## Referències

* ↑ «Nabesna River». Geographic Names Information System. United States Geological Survey, 01-01-2000. [Consulta: 28 octubre 2013].
* 1 2 Alaska Atlas & Gazetteer. 7th. Yarmouth, Maine: DeLorme, 2010, p. 98–99, 109. ISBN 978-0-89933-289-5.
* ↑ «Nabesna River». Trails.com, Inc. [Consulta: 31 gener 2013].
* ↑ Jettmar, Karen. The Alaska River Guide: Canoeing, Kayaking, and Rafting in the Last Frontier. 3rd. Birmingham, Alabama: Menasha Ridge Press, 2008, p. 247–48. ISBN 978-0-89732-957-6.
# Can Jaume (Riells del Fai)

Can Jaume és una masia del poble de Riells del Fai, en el terme municipal de Bigues i Riells, al Vallès Oriental.
Està situada al nord-oest del terme i a ponent del poble al qual pertany, a ponent del camí que des de Riells del Fai mena a la Vall de Sant Miquel i a les masies de Can Jaume i de la Madella. És, de fet, el Camí de Sant Miquel del Fai.
A llevant i al sud-est de la masia s'estén el Pla de la Vinya.
Can Jaume conserva elements constructius del segle xviii, tot i les moltes modificacions sofertes modernament.
Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals
# Roca de la Valldan

* Aquest article tracta sobre la muntanya del municipi d'Odèn. Vegeu-ne altres significats a «La Valldan».
La Roca de la Valldan és una muntanya de 1.030 metres que es troba al municipi d'Odèn, a la comarca catalana del Solsonès.
# Can Masoller

Can Masoller és un edifici del nucli urbà d'Hostalric (Selva), situat al carrer del Forn, molt a prop del Portal de les Hortes. És una obra inclosa en l'Inventari del Patrimoni Arquitectònic de Catalunya.

## Descripció

De planta quadrada, té planta baixa i pis. Façana tancada amb cornisa catalana i coberta a doble vessant amb teula àrab. Façana de maçoneria, arrebossada i pintada d'un color ocre. A la planta baixa hi ha dues portes, la de l'esquerra amb un arc de mig punt molt rebaixat, i la de la dreta amb dovelles de pedra. Al pis superior hi ha tres finestres, dues sobre la porta de la part esquerra i una amb ampit, brancals i llinda de pedra, sobre la porta amb dovelles. La casa sempre ha estat en mans de la família Masoller.

## Referències

* 1 2 3 4 «Can Masoller». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].
# Can Massa Súria

Can Massa Súria és una casa de Vidreres (Selva) inclosa a l'Inventari del Patrimoni Arquitectònic de Catalunya.

## Descripció

Edifici rectangular de dues plantes i coberta a dues aigües a laterals. Actualment, està dividida en dos habitatges. Les obertures són totes rectangulars i emmarcades de pedra, de les quals destaca la gran llinda de la porta principal, de granit, i la finestra del primer pis que hi ha sobre la porta. Aquesta està decorada amb un ampit ple d'arcuacions i motllures i uns muntants també decorats.
A tocar de la casa hi ha alguns adossats del segle XX i a l'entorn proper una casa nova dels fills de la família.
A la paret existeix un rellotge de sol gravat i pintat.

## Història

La casa es va partir en herència a mitjan segle xix.

## Referències

* 1 2 3 4 «Can Massa Súria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Robert Smithson

Robert Smithson (Nova Jersey, 2 de gener de 1938 – 20 de juliol de 1973) va ser un artista contemporani estatunidenc relacionat amb el moviment anomenat art natura. Va estudiar pintura i dibuix a la ciutat de Nova York. Després de diplomar-se en la Lliga d'Estudiants d'Art el 1956, es va inscriure a l'Escola del Museu de Brooklyn.
El seu tipus de pintura preferida és la pintura abstracta, tot i que la va abandonar per consagrar-se, a partir de 1962, a l'escultura. Va començar a treballar en espais suburbans, emprant per als seus treballs el terme Earthworks (obres de terra). Les seves construccions, esculturals sense cap funció utilitària, són així obres efímeres. Les seves obres són gegantesques, construïdes amb l'ajuda de màquines industrials, lluny de la població. La seva obra més coneguda possiblement és la Spiral Jetty creada a l'abril de 1970 al Gran Llac Salat de Utah. Va morir en accident d'aviació el 1973, mentre explorava l'emplaçament pel que seria l'obra "Yellow Ramp". Un projecte que materialitzaria Nancy Holt posteriorment en col·laboració amb Richard Serra.

## Referències

* ↑ Cummings, Paul, "Interview with Robert Smithson", Archive of American Artists oral history webpage, conducted July 14 and 19, 1972. Retrieved 2013-07-16.
* ↑ Chilvers, Ian & Glaves-Smith, John eds., Dictionary of Modern and Contemporary Art , Oxford: Oxford University Press, 2009. p. 664

## Enllaços externs

* Robert Smithson - Lloc web oficial
# Roldán Rodríguez Iglesias

Roldán Rodríguez Iglesias (nascut el 9 de novembre de 1984 a Valladolid) és un pilot d'automobilisme espanyol. Ha passat per diferents categories inferiors de l'automobilisme des de 1999 entre elles, l'avantsala de la F1, la GP2 Series. També ha estat pilot provador de Minardi en 2005 i de Force India en 2007. En 2016 va competir a l'International GT Open.

## Referències

* ↑ «Spyker test role for Rodriguez». motorsport.com, 20-09-2007 [Consulta: 20 setembre 2007]. Arxivat 2007-10-11 a Wayback Machine. «Còpia arxivada». Arxivat de l'original el 2007-10-11. [Consulta: 19 març 2022].
* ↑ Roldán Rodríguez regresa a los circuitos en el Europeo de GT Open

## Enllaços externs

* Lloc web oficial
* Lloc web no oficial Arxivat 2014-02-12 a Wayback Machine.
# Canongesses de Sant Agustí

«Canongesses de Sant Agustí» té aquests significats:
* Canongesses de Sant Agustí de la Mare de Déu
* Canongesses Lateranenques de Sant Agustí
# Canales de la Sierra

Canales de la Sierra és un municipi de la Rioja, a la regió de la Rioja Alta. El poble és al peu de la Serra de la Demanda, que té grans boscos de fagedes, pinedes i rouredes. Posseïx una fauna variada, en la qual destaquen llops, cérvols o llúdries, i abundants rapaços. A Canales neix el riu que duu el seu nom, el qual s'ajunta a Villavelayo amb el riu Neila formant el Najerilla. El riu Najerilla, que recull en la seva llera multitud d'altres rierols i corrents, forma la vall que duu el seu nom. Hi ha molts rierols disseminats per vessants i valls laterals.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Fotografies Arxivat 2005-10-24 a Wayback Machine.
# Cantó de Nanterre-Sud-Oest

El cantó de Nanterre-Sud-Oest és un antic cantó francès del departament dels Alts del Sena, que estava situat al districte de Nanterre. Comptava amb part del municipi de Nanterre.
Al 2015 va desaparèixer i el seu territori es va repartir entre el cantó de Nanterre-1 i el cantó de Nanterre-2.

## Municipis

* Nanterre (part)

## Història

Llista dels consellers generals successius :
| Data d'elecció | Identitat | Partit |
| 1967-1979 | Jean Baillet | PCF |
| 1979-1992 | Yves Saudmont | PCF |
| 1992-1998 | Florent Montillot | UDF |
| 1998-2004 | Michel Duffour | PCF |
| 2004- | Marie-Claude Garel | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 26.928 | 28.758 | 31.318 |
| A partir de 1990: Població sense dobles comptes |||||||
# Capital Lituana de la Cultura

La Capital Lituana de la Cultura (en lituà:Lietuvos kultūros sostinė) és una ciutat designada per un període d'un any durant el qual aquesta té l'oportunitat de mostrar la seva vida cultural i desenvolupament cultural. Aquest programa va començar l'any 2008, i l'encarregat de designar les ciutats és el Ministeri de Cultura de Lituània.

## Ciutats

* 2008: Zarasai
* 2009: Plungė
* 2010: Ramygala
* 2011: Šilutė
* 2012: Anykščiai
* 2013: Palanga
* 2014: Panevėžys
* 2015: Joniškis
* 2016: Telšiai

## Referències

* ↑ «Informació del ministeri de cultura». Arxivat de l'original el 2011-10-01. [Consulta: 5 setembre 2013].

## Enllaços externs

* Palanga, Capital Lituana de la Cultura 2013 Arxivat 2013-09-21 a Wayback Machine. (anglès)(lituà)
# Capital (desambiguació)

«Capital» té aquests significats:
* la capital d'un país o territori, la població més important
* el concepte econòmic; vegeu capital (economia)
* capital humà
* capital simbòlic
* capital eròtic
* capital social (comptabilitat)
* capital social (sociologia)
* capital cultural
Viccionari
# Campionat sul-matogrossense

El Campionat Sul-Matogrossense és la competició futbolística de l'estat de Mato Grosso do Sul. Abans de 1979, els clubs de Mato Grosso de Sul disputaven el campionat matogrossense, ja que ambdós estats estaven units en un de sol.

## Format

Sèrie A:
* Primera fase
** Lliga a dues voltes en la qual cada club juga amb la resta a doble volta, casa i fora.
* Segona fase
** Eliminatòries entre els quatre primers de la primera fase.
** El campió de la segona fase esdevé campió.
Els dos darrers baixen a la Sèrie B.

## Campions

| 1979 Operário 1980 Operário 1981 Operário 1982 Comercial 1983 Operário 1984 Corumbaense 1985 Comercial 1986 Operário 1987 Comercial 1988 Operário 1989 Operário 1990 Ubiratan 1991 Operário | 1992 Nova Andradina 1993 Comercial 1994 Comercial 1995 SERC 1996 Operário 1997 Operário 1998 Ubiratan 1999 Ubiratan 2000 Comercial 2001 Comercial 2002 CENE 2003 SERC 2004 CENE | 2005 CENE 2006 Coxim 2007 Águia Negra 2008 Ivinhema 2009 Naviraiense 2010 Comercial 2011 CENE 2012 Águia Negra 2013 CENE 2014 CENE |

## Títols per equip

* Operário Futebol Clube (Campo Grande) 10 títols
* Esporte Clube Comercial (Campo Grande) 8 títols
* Clube Esportivo Nova Esperança (CENE) (Campo Grande) 6 títols
* Ubiratan Esporte Clube (Dourados) 3 títols
* Sociedade Esportiva e Recreativa Chapadão (SERC) (Chapadão do Sul) 2 títols
* Esporte Clube Águia Negra (Rio Brilhante) 2 títol
* Clube Esportivo Naviraiense (Naviraí) 1 títol
* Ivinhema Futebol Clube (Ivinhema) 1 títol
* Corumbaense Futebol Clube (Corumbá) 1 títol
* Sociedade Esportiva Nova Andradina (Nova Andradina) 1 títol
* Coxim Atlético Clube (Coxim) 1 títol

## Enllaços externs

* FFMS Official Website
* RSSSF
# Riu Nitra

El riu Nitra és un riu d'Eslovàquia de 197 km de llargària. És afluent del riu Váh al qual s'uneix prop de la seva confluència amb el Danubi a Komárno. Neix prop de les muntanyes Malá Fatra, al nord de Prievidza.
Travessa les ciutats de Bojnice, Topoľčany, Nitra i Nové Zámky.
# Riu Nowitna

El riu Nowitna (en anglès Nowitna River) és un afluent d'uns 400 quilòmetres de llargada del riu Yukon que es troba a l'estat d'Alaska, als Estats Units. El riu discorre pel nord-est de les muntanyes Kuskokwim a través del Nowitna National Wildlife Refuge, fins a unir-se al Yukon uns 61 quilòmetres al nord-est de Ruby i al sud-oest de Tanana. Els principals afluents són el Titna, el Big Mud, el Little Mud, el Lost i el Sulatna.
El 1980 362 quilòmetres del seu recorregut foren designats com a "salvatge" i fou afegit dins del National Wild and Scenic Rivers System. Aquesta designació suposa que la major part del riu Nowitna es troba lliure de contaminació, no està interromput per embassaments o altres rescloses que n'impedeixen la lliure circulació de les aigües i fauna i que la seva accessibilitat en cotxe és molt limitada.

## Etimologia

El seu nom procedeix del mot indígena Novi. Una expedició de la Western Union el 1867 el cità com a Newicargut, en què la terminació "cargut", a vegades escrita "kakat", significa boca d'un riu.

## Navegació

És possible recórrer el riu Nowitna en diversos tipus d'embarcacions, com ara el caiac o el ràfting. Bona part del riu discorre amb un moviment lent i sinuós, però al Nowitna Canyon, entre Mastodon Creek i el riu Big Mud, al curs mitjà del Nowitna hi ha alguns ràpids.

## Referències

* 1 2
* 1 2 3 4 Orth, Donald J.; United States Geological Survey Dictionary of Alaska Place Names: Geological Survey Professional Paper 567 (PDF). University of Alaska Fairbanks, 1971, p. 705 [Consulta: 12 octubre 12, 2013]. Arxivat October 17, 2013$^{[Datemismatch]}$, a Wayback Machine.
* 1 2 Alaska Atlas & Gazetteer. 7a ed.. Yarmouth, Maine: DeLorme, 2010, p. 130 and 110–11. ISBN 978-0-89933-289-5.
* ↑ «Nowitna River, Alaska». National Wild and Scenic Rivers System. [Consulta: 19 octubre 2013].
* ↑ «About the WSR Act». National Wild and Scenic Rivers System. [Consulta: 19 octubre 2013].
* ↑ Jettmar, Karen. The Alaska River Guide: Canoeing, Kayaking, and Rafting in the Last Frontier. 3a edició. Birmingham, Alabama: Menasha Ridge Press, 2008, p. 130–31. ISBN 978-0-89732-957-6.

## Enllaços externs

* Nowitna National Wildlife Refuge - U.S. Fish and Wildlife Service
# Carabus

Carabus és un gènere de coleòpters adèfags de la família Carabidae, típics de la Regió Paleàrtica, però amb algunes espècies a altres parts del Vell Món i de la Regió Neàrtica (unes 17 especies).
Són coleòpters de gran mida (fins 40 mm de longitud), actius habitants del sòl, per on cacen les preses. Són majoritàriament nocturns i cacen altres insectes, llimacs, gasteròpodes, cucs de terra, erugues.

## Taxonomia

El gènere Carabus conté unes 850 espècies distribuïdes en nombrosos subgèneres. A continuació s'il·lustren algunes de les espècies de Carabus presents als Països Catalansː
* Carabus auratus
* Carabus nemoralis
* Carabus problematicus
* Carabus rugosus
* Carabus rutilans
* Carabus violaceus
* Carabus convexus
* Carabus lusitanicus

## Referències

* ↑ Deuve T .; Cruaud, A .; Genson, G .; and Rasplus, J.Y. (2012). Molecular systematics and evolutionary history of the genus Carabus (Col. Carabidae). Mol. Phylogenet Evol. 65 (1): 259-75. Doi: 10.1016 / j.ympev.2012.06.015
# Carabobo Fútbol Club

El Carabobo Fútbol Club és un club de futbol veneçolà de la ciutat de Valencia. Va néixer l'any 1997 després de la desaparició del Valencia FC, club del qual n'és hereu.

## Palmarès

* Lliga veneçolana de futbol
** Era Professional: 1971 (com a Valencia FC)
* Copa veneçolana de futbol:
** 1965, 1978 (com a Valencia FC)
* Segona Divisió de futbol:
** 1990 (com a Valencia FC)

## Referències

* ↑ Lloc web oficial
* ↑ «Unofficial website». Arxivat de l'original el 2016-10-10. [Consulta: 23 març 2019].
* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].
# Cargiaca

Cargiaca (en cors Carghjaca) és un municipi francès, situat a la regió de Còrsega, al departament de Còrsega del Sud. L'any 1999 tenia 49 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 124 | 122 | 100 | 90 | 69 | 49 |

## Administració

Llista d'alcaldes :
| Període | Identitat | Partit | Qualitat |
| 2001 | Jacques de Rocca Serra | | |
# Cargill

Cargill és una empresa privada, multinacional, amb seu a l'estat de Minnesota (EUA) amb una activitat centrada en la producció i el processament d'aliments. En l'actualitat Cargill és la major empresa del món de capital privat, és present als 5 continents i ocupa més de 160.000 persones a 67 països.
Fou fundada el 1865, i amb els anys arribà a ser la major corporació del món de capital privat. Les activitats de Cargill inclouen la compra, processat i distribució de grans i d'altres "commodities" agrícoles, la fabricació i venda de pinsos per alimentació animal, ingredients per aliments processats, productes farmacèutics i béns de consum i producció d'aliments. L'empresa també opera un gran departament de serveis financers, que gerència els riscos en el comerç mundial d'aliments de les seves empreses. El 2003 separà una part de les seves operacions financeres a un "hedge founds" anomenat Black River Asset Management, amb prop de 10 bilions de dòlars en actius i passius. Fins 2011 també van ser propietaris de dues terceres parts de Mosaic Company, un dels majors productors i comerciants del món de fosfat concentrat i de potassi.
Actualment, la major empresa de propietat privada dels Estats Units i del món, Cargill, declarà uns beneficis de 3,64 bilions de dòlars l'any fiscal del 2008. Ocupa més de 160.000 treballadors a 67 països, i és responsable del 25% de totes les exportacions de grans dels Estats Units. L'empresa també provisiona el 22% de la carn en el mercat intern dels Estats Units. Alhora és el major exportador de l'Argentina, més que cap altra empresa d'aquest país, i, entre moltes altres coses, és el major productor d'aus de Tailàndia. Tots els ous usats als restaurants McDonalds en els Estats Units passen per plantes de Cargill.
Malgrat la seva mida gegantina, la corporació encara és una empresa familiar. Descendents del fundador (a partir de Cargill i la família MacMillan) posseeixen més del 85% del capital de l'empresa. Greg Page era el director executiu de Cargill fins que Warren Staley el succeí a mitjans de 2007.

## Notes

* 1 2 Vinton, Roger. «Cargill, els desconeguts amos del menjar (humà i animal)». Via Empresa, 20-01-2022.
* ↑ Cargill site

## Enllaços externs

* Cargill - Lloc web oficial
# Campionats del món de ciclisme en ruta de 1960

Els Campionats del món de ciclisme en ruta de 1960 es disputaren el 14 d'agost a la República Democràtica Alemanya. Les dues curses masculines es disputaren a Sachsenring, mentre la femenina ho feu a Leipzig.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Rik van Looy Bèlgica | 7h 47' 27" | André Darrigade França | m. t. | Pino Cerami Bèlgica | m. t. |
| Cursa en línia masculina amateur | Bernhard Eckstein RDA | 4h 43' 31" | Gustav-Adolf Schur RDA | + 17" | Willy Vanden Berghen Bèlgica | + 17" |
| Femenines |||||||
| Cursa en línia femenina detalls | Beryl Burton Regne Unit | 1h 54' 39" | Rosa Sels Bèlgica | + 3' 39" | Elisabeth Kleinhans RDA | + 3' 39" |

## Medaller

| Posició | País | Or | Plata | Bronze | Total |
| 1 | Bèlgica | 1 | 1 | 2 | 4 |
| 2 | RDA | 1 | 1 | 1 | 3 |
| 3 | Regne Unit | 1 | 0 | 0 | 1 |
| 4 | França | 0 | 1 | 0 | 1 |
| Total | Total | 3 | 3 | 3 | 9 |

## Referències

* «Cyclisme - Championnats du Monde - 1950 - Hommes» (en francès). les-sports.info. [Consulta: 23 setembre 2012].
* «Cyclisme - Championnats du Monde - 1960 - Femmes» (en francès). les-sports.info. [Consulta: 23 setembre 2012].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 23 setembre 2012].
* Campionats del món de ciclisme en ruta de 1960 a cycling4fans.de Arxivat 2012-10-25 a Wayback Machine. (alemany)
# Carena de les Elies

La Carena de les Elies és un serrat a cavall dels termes municipals de Granera, del Moianès, i de Mura, a la comarca catalana del Bages.
Està situada a la partió de les valls del torrent de les Fraus de l'Otzet, a llevant, i del torrent de la Font d'Apolònia, a ponent. A ponent de l'extrem meridional de la carena hi ha la masia de les Elies.
# Canyamel

«Canyamel» té aquests significats:
* Canya de sucre
* Canyamel (Mallorca), nucli turístic del municipi de Capdepera, a Mallorca
* Canyamel (possessió), possessió que dona nom al nucli turístic.
# Canyada Vellida

Canyada Vellida és un municipi d'Aragó, situat a la província de Terol i enquadrat a la comarca de la Comunitat de Terol.